บลจ.ทิสโกส่งTISCO Europe Equity RMFลงทุนหุ้นยุโรปเปิดจอง IPO ถึง 25 ก.ย.นี้
นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า บลจ. ทิสโก้ จึงเปิดเสนอขาย "กองทุนเปิด ทิสโก้ ยุโรป อิควิตี้ เพื่อการเลี้ยงชีพ" (TISCO Europe Equity RMF) กองทุนรวมเพื่อการเลี้ยงชีพ (RMF) กองล่าสุดที่เน้นลงทุนในหุ้นยุโรป เสนอขายครั้งแรกแล้วตั้งแต่วันนี้ - 25 ก.ย. 58 นี้ หลังจากนั้นเปิดให้ซื้อขายทุกวันทำการ โดยกองทุนดังกล่าวเหมาะสำหรับผู้ที่ต้องการออมเงินระยะยาวไว้ใช้หลังเกษียณ และต้องการกระจายการลงทุนไปยังต่างประเทศ
15 ก.ย. 2558

นายสาห์รัช ชัฎสุวรรณ ผู้อำนวยการสายการตลาด ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน ทิสโก้ จำกัด (บลจ. ทิสโก้) เปิดเผยว่า บลจ. ทิสโก้ จึงเปิดเสนอขาย “กองทุนเปิด ทิสโก้ ยุโรป อิควิตี้ เพื่อการเลี้ยงชีพ” (TISCO Europe Equity RMF) กองทุนรวมเพื่อการเลี้ยงชีพ (RMF) กองล่าสุดที่เน้นลงทุนในหุ้นยุโรป เสนอขายครั้งแรกแล้วตั้งแต่วันนี้ – 25 ก.ย. 58 นี้ หลังจากนั้นเปิดให้ซื้อขายทุกวันทำการ โดยกองทุนดังกล่าวเหมาะสำหรับผู้ที่ต้องการออมเงินระยะยาวไว้ใช้หลังเกษียณ และต้องการกระจายการลงทุนไปยังต่างประเทศ
“เรามีมุมมองเชิงบวกต่อการฟื้นตัวของเศรษฐกิจยุโรป หลังเริ่มเห็นสัญญาณทางเศรษฐกิจ และผลการดำเนินงานโดยรวมที่ดีขึ้นหลังประกาศใช้ Public QE ที่เริ่มตั้งแต่เดือน มี.ค. เชื่อว่าจากนี้เศรษฐกิจยุโรปจะค่อยๆ ฟื้นตัวและมีแนวโน้มขยายตัวดีขึ้นอย่างต่อเนื่อง ขณะที่ความเสี่ยงจากประเด็นกรีซเบาบางลง และส่งผลกระทบต่อประเทศอื่นๆ ในยุโรปไม่มากนัก ทั้งนี้ นอกจากมาตรการ QE จะช่วยกระตุ้นเศรษฐกิจผ่านทางสินเชื่อและค่าเงินแล้ว ยังเป็นเครื่องมือที่ช่วยให้ธนาคารกลาง (ECB) สามารถรับมือความเสี่ยงจากภาคการเงินได้มีประสิทธิภาพขึ้น
นอกจากนี้ ผลจากมาตรการ QE ยังช่วยเพิ่มความเชื่อมั่นแก่ภาคธุรกิจและครัวเรือน ส่งผลให้การบริโภคและความต้องการในประเทศเติบโตและเป็นปัจจัยหลักที่ช่วยหนุนเศรษฐกิจยุโรป ประกอบกับดอกเบี้ยที่ลดลงจะช่วยกระตุ้นการปล่อยสินเชื่อให้ลงสู่ภาคธุรกิจจริงมากขึ้น รวมทั้งเพิ่มความสามารถในการแข่งขันจากค่าเงินยูโรที่อ่อนตัว จากแนวโน้มดังกล่าวจึงแนะนำให้ลงทุนในหุ้นยุโรปที่ยังมีศักยภาพในการเติบโตได้อีกมากในระยะยาว อีกทั้งตลาดหุ้นยุโรปมีการปรับตัวลงมามากในช่วงเดือนที่ผ่านมา จึงทำให้ดูน่าสนใจที่สุดเมื่อเทียบกับตลาดหุ้นอื่นๆ” นายสาห์รัชกล่าว
ทั้งนี้ บลจ. ทิสโก้ ยังมอบสิทธิพิเศษสำหรับลูกค้าที่ซื้อ กองทุนเปิด ทิสโก้ ยุโรป อิควิตี้ เพื่อการเลี้ยงชีพ ในช่วงเสนอขายครั้งแรก (14-25 ก.ย. 58) โดยมีโปรโมชั่น 2 ต่อ ต่อที่ 1 ลงทุนครบ 50,000 บาท รับบัตรกำนัลสตาร์บัคส์มูลค่า 100 บาท และต่อที่ 2 สำหรับผู้ที่มียอดลงทุนตั้งแต่ 1- 5 แสนบาท จะได้รับหน่วยลงทุนของกองทุนทิสโก้พันธบัตรระยะสั้น (TISCOSTF) มูลค่า 100-900 บาท รวมสิทธิ์รับของกำนัลสูงสุดไม่เกิน 1,000 บาท
“กอง RMF ของทิสโก้ มีหลากหลายนโยบายการลงทุนครอบคลุมทั้งในและต่างประเทศ ทั้งตราสารหนี้ หุ้นไทย หุ้นต่างประเทศ รวมถึงสินทรัพย์ทางเลือกอย่างทองคำ โดยกอง RMF หุ้นต่างประเทศปัจจุบัน เรามีหุ้นจีน-อินเดีย หุ้นญี่ปุ่น หุ้นสหรัฐฯ หุ้นเอเชีย หุ้นเฮลธ์แคร์โลก และล่าสุดคือหุ้นยุโรป เพื่อเพิ่มทางเลือกและโอกาสในการลงทุนระยะยาวเพื่อการวางแผนเกษียณ ซึ่งเชื่อว่าจะได้รับการตอบรับที่ดีจากลูกค้า”
“กองทุนเปิด ทิสโก้ ยุโรป อิควิตี้ เพื่อการเลี้ยงชีพ” จะเน้นลงทุนในหุ้นโรปชั้นนำ ผ่านกองทุนอีทีเอฟ iShares STOXX Europe 600 UCITS ETF (DE) ในประเทศเยอรมัน โดยมีวัตถุประสงค์เพื่อสร้างผลตอบแทนของกองทุนให้ใกล้เคียงกับผลตอบแทนของดัชนี STOXX Europe 600 ความเสี่ยงของกองทุนอยู่ที่ระดับ 6 และมีมูลค่าโครงการ 1,000 ล้านบาท ไม่กำหนดอายุโครงการ มูลค่าจองซื้อขั้นต่ำ 5,000 บาท
               